Genoeg is genoeg! – Sielsoeker
July 29, 2017 July 29, 2017 Sielsoeker1986liefde, life, love, single, singlelife, the one
Vanoggend word ek wakker en hardloop deur my naweekroetine soos ek nog altyd doen. Maar iets ruk heeltyd aan my hart. Daai onbeskryflike emosie wat jy nie kan of wil beskryf nie.
Eintlik steek hierdie gevoel al 'n geruime tyd sy kop uit. Soos gewoonlik skud ek dit af en gaan aan met my dag. By die winkels besluit ek sommer, vanaand braai ek op my eie. Met my gunsteling wyn en musiek. Net ek.
By die huis aangekom, speel ek met my honde en gaan lê op die bank en huur 'n fliek . Gou raak ek aan die slaap en word wakker toe die son groet. Die huis is stil die hondjies slaap ook. Ek sit musiek aan en Muse sing in die agtergrond. Die lirieke sny diep:
"When hope and love has been lost
Herinner my aan Freddy Mercury en Queen, en "We are the champions" en "I want to break free"…
Besield stap ek uit met 'n doel, begin die braaier regskuif, gaan spesery my vleisie wat ek wil braai.
Ek dink aan my pa en ma wat my al van kleintyd af geleer het hoe om selfstandig te wees. Ek kan dit doen. Op my eie wees.
Soos 'n monster kom daai gevoel weer en hy wys homself in sy volle glorie. Stop my in my spore.
Ek begin twyfel oor my hele bestaan. Die stem in my kop vra: "Hoekom is ek hier, waarom is ek alleen?"
Al die opmerkings van vriende en familie oor die jare vlieg deur my gedagtes:
"Jy moet nie TE selfstandig wees nie."
" Jy moet vir 'n man wys jy het hom nodig, vra vir hulp met goedjies in en om die huis."
"Verloor gewig, kyk na jouself, ruik altyd lekker."
"Moenie te veel drink nie, moenie rook nie."
"Was jou hare, grimeer mooi."
"Dit kan nie so moeilik wees om iemand te ontmoet nie. "
Die lys het nie einde nie.
Ek was te bang om 'n vuurtjie vir myself te maak, 'n vleisie op my eie te braai en 'n glasie wyn te geniet, want wat gaan die mense sê en wat gaan mans dink as hulle uitvind ek het nie een van hulle nodig om na my te kyk nie?
Net daar besluit ek in my alleenwees GENOEG IS GENOEG! Ek is 31jaar oud, ek geniet musiek, braai en wyn drink.
En ja, ek het nie 'n man nodig om hierdie goed vir my te maak gebeur nie.
Ek sal in geloof bly wag vir die regte een om op my pad te kom, die een man wat God vir my bestem het.
Ek sal vir hom ook 'n vuurtjie aansteek en hy kan self die vleis eendag braai.
Vir nou sal ek alleen braai en my wyn drink.
Leef jou streep aka lewe →
5 thoughts on "Genoeg is genoeg!"
Ek wil saam jou op die reis gaan…. tot die dag wat ek als kan doen en meer om jou spesiale dag se "memories" in ons harte te skryf….net soos wat jy dit nog altyd vir jou string vriendinne gedoen het. Mr X gaan een gelukkig man wees x
July 29, 2017 at 8:07 pm	 Reply
Kudos vir jou. Reis braaf en met vertroue. Jou storie het 'n bevange verloop.
July 29, 2017 at 8:27 pm	 Reply
Haai daar Sielsoeker, ek hou van die rigting waarin jy beweeg en wens jou alles van die beste toe op jou pad vorentoe. Die lirieke spreek slaan 'n snaar raak. Ek sien jy het ingeskryf vir ons Kaleidoskoop-uitdaging. Baie welkom! Ek hoop jy gaan die ondervinding geniet.
Bravo. As 'n mens die lewe kan geniet sonder om iemand 'nodig' te hê is dit baie bevrydend. Dan kan jy die lewe ewe veel geniet, met of sonder ' n 'man'.